Mosfellsbær styrkir afreksfólk í íþróttum Íþrótta - og tómstundanefnd Mosfellsbæjar veitti í gær styrki til afreksfólks í íþróttum samkvæmt reglum bæjarins þar um . Um er að ræða stuðning við það afreksíþróttafólk sem á lögheimili í Mosfellsbæ og hlotið hefur styrk úr afrekssjóði Íþrótta - og Ólympíusambands Íslands . Styrkurinn tekur ekki til flokkaíþrótta . Að þessu sinni voru það þrjú ungmenni sem hlutu eingreiðslustyrk Afrekssjóðs ÍSÍ sem fá styrk að fjárhæð 80.000 krónur hvert frá Mosfellsbæ . Íþrótta og tómstundanefnd Mosfellsbæjar óskar þessu glæsilega íþróttafólki innilega til hamingju og óskar þeim velfarnaðar í framtíðinni .